
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 20
                                                              din 31 ianuarie 2023
privind preluarea, modificarea și prelungirea unui contract de închiriere

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 2.734/25.01.2023 şi la Consiliul Local Sighișoara cu nr. 2.764/25.01.2023, de referatul de aprobare, înregistrat cu nr. 2.736/25.01.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările şi completările ulterioare;

Având în vedere cererea, înregistrată la Municipiul Sighișoara cu nr. 35.805/10.11.2022, prin care doamna Györgydeák Tündérke solicită preluarea contractului de închiriere pentru terenul ocupat de scările de acces către apartamentul nr. 3, situat în blocul de locuințe nr. 440, str. Crizantemelor, nr. 16, Municipiul Sighișoara, având în vedere că este proprietara apartamentului și S.C. Saraida S.R.L., actuala chiriașă, a fost radiată din Registrul Comerțului, atașând acte doveditoare în acest sens;

Având în vedere contractul de închiriere nr. 95/4329/10.06.1998, așa cum a fost modificat și completat prin actele adiționale nr. 1/02.12.2003, nr. 2/04.08.2009, nr. 3/27.12.2012 și nr. 4/29.12.2017, încheiat între Municipiul Sighișoara, în calitate de proprietar/administrator și actualmente S.C. Saraida S.R.L., în calitate de chiriaș, având ca obiect terenul, în suprafață de 3,50 mp., ocupat de scări de acces către apartamentul nr. 3, situat în Municipiul Sighișoara, str. Crizantemelor, nr. 16;

Având în vedere certificatul de radiere eliberat de Oficiul Registrului Comerțului de pe lângă Tribunalul Mureș, la data de 20.08.2019, conform căruia radierea din Registrul Comerțului a S.C. Saraida S.R.L. a fost efectuată în data de 19.08.2019;

Având în vedere extrasul C.F. nr. 51026-C1-U9, conform căruia apartamentul nr. 3 al blocului de locuințe nr. 440, situat în str. Crizantemelor, nr. 16, Municipiul Sighișoara, are destinația de spațiu comercial, iar potrivit evidențelor Municipiului Sighișoara în acest apartament spre accesul căruia sunt edificate scările, își desfășoară activitatea un agent economic;

 Având în vedere faptul că suprafața de 3,50 mp., pe care sunt edificate scările de acces, este parte din terenul, în suprafață totală de 240 mp., înscris în C.F. 51026 Sighișoara, proprietate a Municipiului Sighișoara;
 

Având în vedere recomandările făcute prin scrisoarea cu nr. 53/12.01.2022, înregistrată la Municipiul Sighișoara cu nr. 1.641/18.01.2022, de către Camera de Conturi Mureș în urma desfășurării acțiunii de audit pe tema „Eficacitatea asocierii în participațiune, concesionării și închirierii bunurilor din domeniul public și privat al municipiilor”, acțiune în urma căreia a fost întocmit Raportul de audit al performanței pe aceeași temă, înregistrat la Municipiul Sighișoara cu nr. 35.706/17.12.2021;

Având în vedere prevederile art. 555 - 566 şi art. 1777 - 1823 din Legea nr. 287/2009 privind Codul civil, republicat, cu modificările şi completările ulterioare;

Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere prevederile Legii nr. 227/2015 privind Codul Fiscal, cu modificările și completările ulterioare;

Având în vedere prevederile Legii nr. 207/2015 privind Codul de procedură fiscală, cu modificările și completările ulterioare;

Având în vedere că se impune și modificarea și prelungirea contractului de închiriere nr. 95/4329/10.06.1998, așa cum a fost modificat și completat prin actele adiționale nr. 1/02.12.2003, nr. 2/04.08.2009, nr. 3/27.12.2012 și nr. 4/29.12.2017; 
Ținând cont că de faptul că prin preluarea, respectiv modificarea și prelungirea contractului de închiriere se aduc venituri suplimentare la bugetul local;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 2.735/25.01.2023, prin care se propune preluarea, modificarea și prelungirea unui contract de închiriere;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „c”, alin. (6) lit. „b” și alin. (14), art. 139 alin. (1) și alin. (3) lit. „g” și a art. 196 (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

H O T Ă R Ă Ş T E:

Art. 1. (1) Se aprobă preluarea, începând cu luna ianuarie 2023, a contractului de închiriere nr. 95/4329/10.06.1998, așa cum a fost modificat și completat prin actele adiționale nr. 1/02.12.2003, nr. 2/04.08.2009, nr. 3/27.12.2012 și nr. 4/29.12.2017, încheiat între Municipiul Sighișoara, în calitate de proprietar/administrator și S.C. Saraida S.R.L., în calitate de chiriaș, având ca obiect terenul, în suprafață de 3,50 mp., ocupat de scări de acces către apartamentul nr. 3, situat în Municipiul Sighișoara, str. Crizantemelor, nr. 16, de către doamna Györgydeák Tündérke, proprietara apartamentului antemenționat.

(2) Se aprobă modificarea contractului de închiriere, preluat potrivit prevederilor art. 1 alin. (1) din prezenta hotărâre, în sensul că, datele de identificare ale obiectului contractului de închiriere, amintit, respectiv din art. 1, Capitolul II al contractului de închiriere vor fi actualizate astfel: ”suprafața de 3,50 mp. din totalul de 240 mp. ai terenului situat în Municipiul Sighișoara, str. Crizantemelor, nr. 16, jud. Mureș, înscris în C.F. nr. 51026 Sighișoara (nr. C.F. vechi: 9513), sub nr. top. 3485/60, cu destinația de teren pe care sunt edificate scări acces către apartamentul nr. 3 – spațiu comercial, al blocului de locuințe nr. 440 situat la aceeași adresă, apartament aflat în proprietatea chiriașei”. 

(3) Cuantumul chiriei va fi stabilit prin contractul de închiriere în funcție de prevederile legale aplicabile în materie, în vigoare la data încheierii contractului.

(4) Restul prevederilor contractului vor fi actualizate potrivit prevederilor legale aplicabile în materie.

(5) Se aprobă prelungirea contractului de închiriere pe o perioadă de 5 ani, până la data de 31.12.2027, cu posibilități de prelungire stabilite prin contract.
Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Evidența Patrimoniului și Fond Locativ, Biroul Buget, Contabilitate, Salarizare – Direcția Economică şi Biroul Juridic din cadrul Municipiului Sighişoara.

Art. 3. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

     Groza Tudorel - Claudiu            
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  1 ex. Direcţia Arhitect Șef;

  2 ex. Serviciul Evidența Patrimoniului și Fond Locativ;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. Biroul Juridic;

  1 ex. doamna Györgydeák Tündérke.
13 ex.  

B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 20/31.01.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


